Opozantul belarus care a vrut să candideze contra lui Aleksandr Lukașenko, condamnat la 14 ani de închisoare.
Viktor Babariko, unul dintre liderii opoziţiei din Belarus, a fost condamnat la 14 ani de închisoare. Disidentul belarus Viktor Babariko a fost candidat în scrutinul prezidenţial. A fost găsit vinovat de fraude şi acţiuni de spălare de bani.
Disidentul belarus Viktor Babariko, fost candidat în scrutinul prezidenţial, a fost condamnat de Curtea Supremă de Justiţie de la Minsk la 14 ani de închisoare, informează agenţia ANSA.Viktor Babariko, unul dintre adversarii preşedintelui autoritarist Aleksandr Lukaşenko, a fost găsit vinovat de fraude şi acţiuni de spălare de bani, în calitatea de director al Belgazprombank.Citește și Dictatura din Belarus continuă. Trei participanți la competiția de triatlon de la Minsk au fost reținuțiConform autorităţilor belaruse, fraudele comise de Viktor Babariko şi de adjuncţii acestuia se ridică la 30,5 milioane de ruble belaruse (11,5 milioane de dolari).Avocaţii apărării au denunţat o decizie judiciară motivată politic.Anul trecut, Viktor Babariko s-a înscris în cursa electorală pentru postul de preşedinte al Belarusului, dar a fost exclus din competiţie din cauza acuzaţiilor de fraudă. Viktor Babariko şi unul dintre fiii acestuia au fost arestaţi imediat după scrutinul prezidenţial din Belarus, câştigat de Aleksandr Lukaşenko, dar contestat de opoziţie şi de Occident.